# data[].attributes.body
นายกฤตนัน อังกาบ เลขที่2 ม.5/7

# data[].attributes.headline
ประวัติ เขาดินใต้ หรือ วัดพระหน่อธรณินทร์ใกล้วารินคงคาราม 

# data[].attributes.subject
ประวัติ เขาดินใต้ หรือ วัดพระหน่อธรณินทร์ใกล้วารินคงคาราม 

# data[].attributes.body
วัดพระหน่อธรณินทร์ใกล้วารินคงคาราม หรือวัดเขาดินใต้ สร้างขึ้นเมื่อ พ.ศ.๒๓๗๓ โดยพระครูหลา เจ้าอาวาสวัดมหาโพธิ์ใต้ในสมัยนั้นวัดพระหน่อธรณินทร์ใกล้วารินคงคาราม ตั้งอยู่เลขที่ ๑ บ้านเขาดินใต้ หมู่ที่ ๖ ตำบลเขาดิน อำเภอเก้าเลี้ยว จังหวัดนครสวรรค์ อยู่ห่างจากตัวอำเภอเก้าเลี้ยวประมาณ ๑๔ กิโลเมตร และห่างจากจังหวัดนครสวรรค์ประมาณ ๑๗ กิโลเมตร วัดนี้ได้ขึ้นทะเบียนวัดในนาม“วัดพระหน่อธรณินทร์” ได้รับพระราชทานวิสุงคามสีมา เมื่อปี พ.ศ.๒๓๘๗ สังกัดคณะสงฆ์มหานิกาย มีที่ดินตั้งวัดจำนวน ๖ ไร่ปี พ.ศ.๒๔๔๙ พระบาทสมเด็จพระจุลจอมเกล้าเจ้าอยู่หัว รัชกาลที่ ๕ เสด็จประพาสต้นเมืองกำแพง และวัดพระหน่อธรณินทร์ฯสมเด็จพระเจ้าบรมวงศ์เธอ กรมพระยาดำรงราชานุภาพ ทรงถ่ายทอดเรื่องราวความเป็นมาของวัดในพระนิพนธ์ตอนหนึ่งว่า“ไล่เลียงเรื่องวัดนี้ได้ความว่าพระครูหลาอยู่ในวัดมหาโพธิมาเริ่มสร้างวัดนี้ได้ ๘๐ ปีมาแล้ว และได้ปฏิสังขรณ์วัดต่อๆกันมา” พระองค์เสด็จประพาสต้นวัดนี้เมื่อวันที่ ๑๘ สิงหาคม พ.ศ.๒๔๔๙(ร.ศ.๑๒๕) นับถึงปัจจุบันเป็นเวลาเก้าสิบกว่าปีมาแล้ว แต่ก่อนที่พระองค์จะเสด็จพระราชดำเนินมาวัดเขาดินใต้ วัดนี้สร้างมาแล้ว ๘๐ ปี ดังนั้นวัดนี้จึงสร้างมานานกว่าหนึ่งร้อยเจ็ดสิบปีแล้ว วัดเขาหน่อธรณินทร์ฯ เมื่อคราวเสด็จประพาสต้น มีเนื้อที่กว้าง ๓ เส้น ยาว ๔ เส้นตามสายพระเนตรของพระบาทสมเด็จพระจุลจอมเกล้าเจ้าอยู่หัว หรือคิดเป็นเนื้อที่ประมาณ ๔,๘๐๐ ตารางวา คิดเป็น ๑๒ ไร่ แต่ปัจจุบันตามที่กรมศิลปากรกำหนดและได้รับการประกาศเป็นโบราณสถาน วัดนี้มีเนื้อที่ ๔๗ ไร่ ๒ งาน ๓๗ ตารางวาวัดพระหน่อธรณินทร์ฯ จากสภาพที่มองเห็นเป็นวัดธรรมดา แต่เบื้องหลังของความธรรมดาเป็นวัดที่มีโบราณสถานและมีเรื่องราวที่เป็นตำนานเล่าสืบทอดกันมากล่าวกันว่าเป็นดินแดนอันลี้ลับและน่าอัศจรรย์ เป็นที่อยู่อาศัยของชาวลับแล เป็นวัดที่สมเด็จพระจุลจอมเกล้าเจ้าอยู่หัวเคยเสด็จประพาสต้น และเป็นวัดที่มีพระเกจิอาจารย์ชื่อดังทางด้านไสยเวทย์ คือ หลวงพ่อเฮง(พระครูพิสิสสถสมถคุณ เฮง คงคสุวณฺโร)นอกจากนี้ยังเป็นวัดที่มีสถานที่สำคัญมากมายในอาณาบริเวณอันกว้างขวางอาณาเขตติดต่อทิศเหนือ ยาว ๑๐๐ เมตร ติดต่อกับภูเขาทิศใต้ ยาว ๑๐๐ เมตร ติดต่อกับทางสาธารณะ ทิศตะวันออก ยาว ๑๐๐ เมตร ติดต่อกับทางสาธารณะทิศตะวันตก ยาว ๑๐๐ เมตร ติดต่อกับทางสาธารณะ พื้นที่ตั้งวัดเป็นภูเขา สภาพทั่วไปมีป่าไม้และทางสาธารณะ อาคารเสนาสนะต่างๆ ได้แก่ โบสถ์กว้าง ๖.๕๐ เมตร ยาว ๑๕ เมตร สร้างเมื่อ พ.ศ.๒๕๒๖ศาลาการเปรียญ กว้าง ๑๖ เมตร ยาว ๒๘ เมตร สร้างเมื่อ พ.ศ.๒๕๑๕ กุฏิสงฆ์ จำนวน ๕ หลังและมีรอยพระพุทธบาทจำลอง ประดิษฐานอยู่ในมณฑปจตุมุข สร้างไว้บนเนินภูเขาชื่อ“เขาดิน” ปัจจุบันมีพระภิกษุอยู่ประจำหลายรูป มีโรงเรียนประถมศึกษา สังกัดสำนักงานคณะกรรมการประถมศึกษาแห่งชาติ ตั้งอยู่ในบริเวณวัด และตั้งแต่ตั้งเป็นวัด “วัดพระหน่อธรณินทร์”
ที่มา: https://thailandtourismdirectory.go.th/th/attraction/22000

# data[].attributes.attachment_link.title
วัดเขาดินใต้

# data[].attributes.headline
เสมาด้านหน้าโบสถ์

# data[].attributes.subject
เสมาด้านหน้าโบสถ์

# data[].attributes.body
เมื่อครั้งเสด็จประพาสต้นวัดเขาดินใต้ ในปี พ.ศ.๒๔๔๙ เสมาด้านหน้าโบสถ์มีพระนามาภิไธยย่อ“จ.ป.ร.” ส่วนด้านหลังโบสถ์มีเจดีย์องค์ใหญ่ แต่เป็นเจดีย์ที่สร้างขึ้นมาใหม่แทนเจดีย์เก่าที่พังทลาย และถ้ามองไปทางด้านตะวันตก หรือด้านหลังโบสถ์ จะเห็นทิวทัศน์สวยงาม เต็มไปด้วยท้องนาและอาคารสิ่งก่อสร้างอยู่ประปรายจดทิวเขาหลวง มีบึงกว้างใหญ่

# data[].attributes.headline
ปูชนียสถาน ของวัดเขาดินใต้    มณฑปเก่าเป็นที่ประดิษฐานรอยพระบาทจำลองสำริด

# data[].attributes.subject
ปูชนียสถาน ของวัดเขาดินใต้    มณฑปเก่าเป็นที่ประดิษฐานรอยพระบาทจำลองสำริด

# data[].attributes.body
มณฑปเก่าที่ประดิษฐานรอยพระบาทจำลองสำริดที่มีจารึกด้านข้าง พ.ศ.2456 อยู่ตรงทางทิศเหนือของบริเวณวัดที่ตั้งอยู่บนยอดเขา รอยพระบาทจำลองนี้ได้รับพระราชทานจากพระศรีพัชรินทราบรมราชินีนาถในรัชกาลที่ 5 - เจดีย์เก่าและพระอุโบสถ ตั้งอยู่บริเวณด้านทิศใต้ ซึ่งมีเรื่องเล่าสืบต่อกันมาว่า สมเด็จพุฒจารย์โต พรหมรังสี เคยธุดงค์จาริกและแวะพักเมื่อครั้งเดินทางไปเมืองกำแพงเพชร

# data[].attributes.headline
ภูเขาศิลาสองลูกที่อยู่ทางด้านหลังของวัด

# data[].attributes.subject
ภูเขาศิลาสองลูกที่อยู่ทางด้านหลังของวัด

# data[].attributes.body
โดยเป็นภูเขาที่มีทางเดินติดต่อถึงกันได้ทั้งนี้ มีความเชื่อระหว่างภูเขาทั้งสองลูกนี้ว่ามีถ้ำลับแลที่เชื่อกันว่าเป็นถิ่นที่อยู่ของชาวลับแลมาก่อน วันดีคืนดีจะได้ยินเสียงปี่พาทย์ ฆ้อง เครื่องสาย บรรเลงเพลงดังขึ้นมา ส่วนด้านหลังวัดนั้น เป็นบึงใหญ่ทิวทัศน์สวยงามที่สามารถมองเห็นเขาหลวงแต่ไกล
ที่มา: https://www.kaodin.go.th/travel_detail.php?id=917

# data[].attributes.attachment_link.title
วัดเขาดินใต้ 1

# data[].attributes.headline
 เจดีย์เก่าและพระอุโบสถ 

# data[].attributes.subject
 เจดีย์เก่าและพระอุโบสถ 

# data[].attributes.body
เจดีย์เก่าและพระอุโบสถ ตั้งอยู่บริเวณด้านทิศใต้ ซึ่งมีเรื่องเล่าสืบต่อกันมาว่า สมเด็จพุฒจารย์โต พรหมรังสี เคยธุดงค์จาริกและแวะพักเมื่อครั้งเดินทางไปเมืองกำแพงเพชร
ที่มา: https://travel.trueid.net/detail/oEZww42M9VvR

# data[].attributes.attachment_link.title
วัดเขาดินใต้ 3

# data[].attributes.headline
แหล่งเรียนรู้

# data[].attributes.subject
แหล่งเรียนรู้

# data[].attributes.body
ที่มาปูชนียสถาน ของวัดเขาดินใต้
: https://thailandtourismdirectory.go.th/th/attraction/22000
ประวัติของวัดเขาดินใต้
: https://www.kaodin.go.th/travel_detail.php?id=917
วัดเขาดินใต้
:http://nsartculture.nsru.ac.th/sadejprapaston.html